CELEX: 62008TN0189
Language: lt
Date: 2008-05-22 00:00:00
Title: Byla T-189/08 2008 m. gegužės 22 d. pareikštas ieškinys byloje Forum 187 prieš Komisiją

19.7.2008   
            
            
               LT
            
            
               Europos Sąjungos oficialusis leidinys
            
            
               C 183/26
            
         2008 m. gegužės 22 d. pareikštas ieškinys byloje Forum 187 prieš Komisiją
   
   (Byla T-189/08)
   (2008/C 183/50)
   Proceso kalba: anglų
   Šalys
   
      Ieškovė: Forum 187 (Briuselis, Belgija), atstovaujama baristerių A. Sutton ir G. Forwood
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti skundžiamą sprendimą, nes jame koordinavimo centrams, kuriems taikomas 2006 m. birželio 22 d. Teisingumo Teismo sprendimas, nenustatomi į ateitį taikytini protingi pereinamieji laikotarpiai;
            
         
               —
            
            
               priteisti iš Komisijos bylinėjimosi išlaidas;
            
         
               —
            
            
               nustatyti bet kurią kitą reikalingą priemonę.
            
         Ieškinio pagrindai ir pagrindiniai argumentai
   Šioje byloje ieškovė prašo panaikinti 2007 m. lapkričio 13 d. Komisijos sprendimą 2008/283/EB dėl valstybės pagalbos, kurią Belgija suteikė Belgijoje įsteigtiems koordinavimo centrams, iš dalies keičiantį Sprendimą 2003/757/EB (1), Teisingumo Teismui iš dalies panaikinus pirmąjį sprendimą (2). Šiame sprendime Teisingumo Teismas nusprendė, kad 2003 m. Sprendime šiems koordinavimo centrams, kurių prašymas pratęsti leidimą buvo pateiktas pranešimo apie skundžiamą sprendimą paskelbimo dieną arba leidimo pasibaigimo dieną, arba netrukus po to, kai buvo pranešta apie minėtą sprendimą, nebuvo nustatytos pereinamosios priemonės.
   Skundžiamame sprendime koordinavimo centrams, kuriems taikomas teismo sprendimas, tokie pereinamieji laikotarpiai nustatomi.
   Grįsdama savo ieškinį ieškovė teigia, kad skundžiamas sprendimas:
   
               —
            
            
               neatitinka Bendrijos teisės teikiamos valstybės pagalbos srityje, visų pirma atsižvelgiant į Bendrijos teismų aiškinimą;
            
         
               —
            
            
               pažeidžia centrų teisėtus lūkesčius, nes jiems nesuteikiamas protingas laikotarpis, reikalingas pertvarkyti savo komercinius ir finansinius reikalus po galutinio Komisijos sprendimo, kuriuo buvo užbaigta teikiamos pagalbos procedūra (pranešta ieškovei 2008 m. kovo 17 dieną);
            
         
               —
            
            
               pažeidžia EB 254 straipsnio 3 dalį;
            
         
               —
            
            
               tiek, kiek juo teikiamos pagalbos atveju nustatoma mokesčių surinkti ir mokėti mokesčius atgaline tvarka, iš tiesų nurodoma sugrąžinti pagalbą, lyg ji būtų neteisėta; taip pažeidimas principas, kad galiojantys pagalbos režimai gali būti keičiami tik su poveikiu į ateitį, t. y. kitą dieną, kai Komisija priėmė galutinį sprendimą dėl teikiamos pagalbos;
            
         
               —
            
            
               pažeidžiami koordinavimo centrų teisėti lūkesčiai: koordinavimo centrai rėmėsi 2003 m. birželio 26 d. Teisingumo Teismo pirmininko nutartimi (3) kaip teisiniu pagrindu, kuriuo remiantis jie tikėjosi, kad leidimas bus pratęstas.
            
         
               —
            
            
               pažeidžia vienodo požiūrio ir nedikriminavimo principus, nes skirtingi kategorijų centrai be objektyvių priežasčių vertinami skirtingai.
            
         
      (1)  OL L 90, p. 7.
   
      (2)  2006 m. birželio 22 d. Teisingumo Teismo sprendimas Belgija ir Forum 187 prieš Komisiją (C-182/03 ir C-217/03, Rink. p. I-5479).
   
      (3)  Belgija ir Forum 187 prieš Komisiją (C-182/03 R ir C-217/03 R, Rink. 2006 p. I-6887).